  Анжелика Тихонова корреспондент Спортэз гажасьёслэн «Калашников Спорт. Биатлон» ӵошатсконъёсазы Удмуртиысь но Росси улосвылъёсысь 260-лэсь трос адями пыриськиз. Ужрад 28-тӥ толсуре Ижкарысь А. М. Демидов нимо огъетын ортчиз. Спортсменъёс-тунсыкъяськисьёс 4,5 иськемез ортчизы но выдыса но сылыса кык пол ыбылӥськизы Россиысь биатлонистъёслэн огазеяськонзылэн кивалтӥсез Владимир Драчёв журналистъёслы таӵе ӵошатсконъёсты тросгес но ӵемгес ортчытъяно шуыса вераз. Матысь дыре таӵе шонер ужез ваньмаз улосвылъёсын кутскомы шуыса малпасько. Со вань висисьёсты асьсэдыз эскерыны но луонлыкъёссэс дунъяны косоз Владимир Драчёв, Россиысь биатлонистъёслэн огазеяськонзылэн кивалтӥсезӴошатсконъёслэсь кулэлыксэс Казаньысь пыриськись Диана Гамова но пусйиз. Нылкышно спортэн вырыны ноку бер ӧвӧл шуэ. Ваньзылы верасько, кулэ пыриськыны, выль спорт амалъёсты тодыны. Котькӧня арес тыныд мед луоз, эскерыны кулэ. Ваньмыз пӧрмоз! Мылкыд гинэ мед луоз Диана Гамова, Казаньысь биатлонэз яратӥсь  «Калашников Спорт. Биатлон» ӵошатсконъёсты спортэз гажасьёслы ӵошатсконъёсъя «Калашников Спорт» оператор радъяз. Тегъёс: Спорт Ижкар Биатлон Удмуртия 100ар  